Un spital Covid-19 a rămas fără pacienți: "Gol cu personalul prezent la muncă“.
Maternitatea Bega din Timişoara a fost
desemnată unitate sanitară Covid-19 pe 29 martie. În acest spital s-au tratat 23 de paciente
infectate cu noul coronavirus, printre care şi trei nou-născuţi. Astăzi este un spital gol, însă chiar dacă nu există niciun pacient,
personalul continuă să vină la lucru. Ultima pacientă a fost externată în urmă cu
şapte zile.
În ultimele
trei săptămâni, în judeţul Timiş, medicii nu au mai identificat nicio gravidă
infectată cu noul coronavirus. Drept urmare, maternitatea Bega a rămas fără
pacienți. După ce pe 29 martie, maternitatea Bega din Timişoara a fost
desemnată unitate sanitară Covid-19, pe parcursul celor două luni de
activitate, fiind tratate 23 de paciente infectate cu noul coronavirus, printre
care şi trei nou-născuţi, astăzi este un spital gol, doar cu angajați.Uite ce spune Marius Craina, manager Maternitatea Bega: "Astăzi este un spital gol, aşa este, este un spital gol, chiar dacă nu avem nicio pacientă personalul este prezent la lucru, activitatea de curăţenie şi dezinfecţie se derulează şi restul activităţilor specifice unei unităţi medicale“.Medicii de
la Maternitatea Bega spun că au depăşit cu bine perioada în care au tratat
mămici şi nou-născuţi infectaţi cu noul coronavirus, dar acum îşi doresc să
revină cât mai repede la pacientele non covid."Este mai greu acum, venim şi nu avem nici o pacientă. Acum este mai greu de cât în momentul în care ştiam că venim, ştiam că vorbim cu Dana, cu Elvira, cu Ioana şi că te aşteaptă cineva. Acum din păcate nu ne mai aşteaptă nimen“, spune Izabela Petre, şef secţie ginecologie.